PATRIJARH ANTIOHIJSKI I SVEGA ISTOKA GOSPODIN JOVAN SA PATRIJARHOM SRPSKIM POSETIO NIŠ

    Patrijarh Antiohijski i sveg Istoka Jovan poseto grad Cara Konstantina   

*U Sabornom hramu Silaska Svetog Duha na apostole u Nišu dočekao ih je veliki broj sveštanika Pravoslavne crkve,predvođenih  Njegovim Preosveštenstvom Episkopom niškim gospodinom Arsenijem, vernici, gradski zvaničnici, učenici bogoslovije i veliki broj školske dece
 *Njegovo Blaženstvo Patrijarh Antiohijski i sveg Istoka gospodin Jovan X je, u svoje lično i u ime delegacije, rekao da njihova braća iz Antiohije nose u srcima ljubav prema našem narodu i našoj Crkvi

         Patrijarh antiohijski i svega Istoka gospodin  Jovan deseti u pratnji Patrijarha srpskog gospodina Irineja  posetio je Niš. U Sabornom hramu Silaska Svetog Duha na apostole u Nišu dočekao ih je veliki broj sveštanika Pravoslavne crkve,predvođenih  Njegovim Preosveštenstvom Episkopom niškim gospodinom Arsenijem, vernici, gradski zvaničnici, učenici bogoslovije i veliki broje školske dece. Dočeku su prisustvovali i gradonačelnici gradova Niša, Pirota i Prokuplja, Darko Bulatović, Vladan Vasić i Aleksandar Simonović, predsednivi niških gradskih opština, komandant Kopnene vojske Srbije general Milosav Simović, komandant žandarmerije, načelnik Policijske uprave.
         Njegovo Preosveštenstvo Episkop niški  gopodin Arsenije izrazio je posebnu radost zbog prve posete jednog antiohijskog patrijarha Eparhiji niškoj i upoznao ga sa eparhijom Niškom.
         “Eparhija Niška je jedna od najstarijih eparhija Srpske pravoslavne crkve. Njeni počeci datiraju još iz apostolskih vremena . Prvi vesnici evanđelja Hristovog na ovim prostorima gde su se ukrštali najvažniji putevi Rimske imperije bili su učenici Svetog apostola Pavla. Prvi pomen o episkopu drevnog grada Naisusa datira iz prve polovine 4. veka. Od tada do danas uz manje ili veće istorijske prekide pravoslavni episkop stoluje u ovom gradu. Na ovoj drevnoj katedri njegova svetost Patrijarh Srpski Gospodin Irinej , naš ljubljeni otac i arhipastir proveo je 36 godina svoje arhipastirske službe, što za nas čini posebnu čast, ali i ogromnu odgovornost”, rekao je Episkop niški  gopodin Arsenije i dodao da je posebna radost čini to što po prvi put jedan antiohijski patrijarh posećuje grad Niš i Nišku eparhiju.  
          „Ono što vekovima povezuje naša dva naroda i naše Pomesne crkve jeste ikona Presvete Bogorodice Trojeručice, pred kojom je Sveti Jovan Damaskin bio isceljen, dodavši joj u znak blagodarnosti treću ruku, koju je Sveti Sava doneo u Manastir Hilandar na Svetoj gori Atonskoj“, rekao je Vladika Arsenije.
           Njegovo Blaženstvo Patrijarh Antiohijski i sveg Istoka gospodin Jovan X je, u svoje lično i u ime delegacije, rekao da njihova braća iz Antiohije nose u srcima ljubav prema našem narodu i našoj Crkvi, posebno iskazujući radost što se ova mirna poseta završava upravo u drevnom Konstantinovom gradu, čemu se Svjatjejši Patrijarh Irinej, kao nekadašnji Episkop niški, posebno radovao.
          “Naša pravoslavna vera nas uči da budemo jedna porodica, da budmo zajedno u Hristu. Kao što smo čuli na početku ove službe mi pevamo ovaj tropar u istom glasu i istim rečima. Ikona koju ste pomenuli, Trojeručica koja ima veliko poštovanje od srpskog naroda, mi imamo u našem patrijarškom domu u Damasku ikonu Svetog Damaskina Jovana sa Bogorodicom koja je veoma poštovana od našeg naroda. Naš dolazak u ovaj istorijski grad, mesto gde je rođen Sveti car Konstantin je naša radost nad radošću ovih dana “. On je dodao da njegov narod voli svoju crkvu čuva svoju veru i ne želi da izađe iz svoje zemlje. Podsetio je na ono što se  dešava sa braćom hrišćanima na Bliskom istoku, posebno u Siriji. 
          Pre posete Nišu dva patrijarha su obišla Pećku patrijaršiju, manastir Visoke Dečane, Gračanicu a u Crnoj Gori cetinjske manastire i manastir Svetog Vasilija Ostroškog.
                                                                                   V.Petrović
LEG:NIŠKA EPARHIJA MEĐU NAJSTARIJIMA U OKVIRU PRAVOSLAVNE CRKVE:dolazak Patrijarha Jovana

LEG:LJUBAV PREMA SRPSKOM NARODU I CRKVI:Patrijarh antiohijski posebno radostan zbog dolaska u Konstantinov grad

(Projekat “Nišlije se uključuju u odlučivanje” sufinansiran iz budžeta grada Niša)